REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA: 003-06/17-01/27

URBROJ:251-287-17-01-1

Zagreb, 20. svibnja 2019.

**Z A P I S N I K**

s 27. sjednice Školskog odbora Industrijske strojarske škole, održane dana 20. svibnja 2019. godine u 9,00 sati u uredu ravnatelja Škole.

Prisutni članovi Školskog odbora:

1. Ivica Štefanac

2. Božo Čužić

3. Snježana Barbarić

4. Ilija Krstanović

5. Jadranko Kezerić

6. Nenad Predovan

7. Ana Vereš

Ostali prisutni:

1. Nenad Pavlinić ravnatelj

2. Vesna Soldo tajnica Škole

Sjednicu vodi Ivica Štefanac predsjednik Školskog odbora

Zapisnik vodi Vesna Soldo tajnica Škole

 Ivica Štefanac predsjednik Školskog odbora, otvara sjednicu i konstatira da su na sjednici nazočni svi članovi. Dnevni red iz poziva za sjednicu sa dopunom stavlja na glasovanje i konstatira da je jednoglasno prihvaćen

 **D n e v n i r e d:**

1. Verifikacija mandata člana Školskog odbora gospodina Nenada Predovana

2. Verifikacija zapisnika sa s 26. sjednice Školskog odbora

3. Donošenje Odluke o utrošku sredstava koja su doznačena Školi 30.4. 2019. u

 iznosu od 38.700,00 kn u svrhu nabave nastavnih sredstava i opreme za provedbu

 kurikuluma

4. Prethodna suglasnost za zasnivanje radnog odnosa na određeno vrijeme sa nastavnicom

 povijesti Vericom Josipović

5. Razno

**AD.1.**

 Ivica Štefanac: Gospodin Nenad Predovan je Zaključkom gradonačelnika Grada Zagreba imenovan za člana Školskog odbora naše Škole. Zamolio bih gospodina Predovana da se predstavi.

Nenad Predovan : Sada sam u mirovini. Radio sam u Končaru, srednjoj školi u Vinogradskoj, sudionik sam domovinskog rata, a član sam vijeća gradske četvrti Trnje

Ivica Štefanac: Konstatiram da je mandat člana Školskog odbora iz reda Osnivača jednoglasno verificiran.

**AD.2.**

Ivica Štefanac: stavljam na glasovanje zapisnik s 26. sjednice Školskog odbora, konstatiram da je sa šest (6) glasova „za“ prihvaćen.

**AD.3.**

Nenad Pavlinić : Ministarstvo znanosti i obrazovanja je svim školama dodijelilo sredstva prema broju učenika. Mi smo dobili 38.700,00 kn u svrhu nabave nastavnih sredstava za potrebe predmeta-matematika. Kolegij je mišljenja da bi sa doznačenim sredstvima trebalo opremiti učionicu sa računalima. Poslane su vam tri ponude koje smo dobili prema traženim karakteristikama. Tražimo suglasnost Školskog odbora na ponudu od 42.000,00 kn s tim da razliku plaća škola iz vlastitih sredstava.

Ivica Štefanac: Stavljam na glasovanje Odluku o nabavi računalne opreme u iznosu od 42.000,00kn, konstatiram da je Školski odbor jednoglasno donio

 **ODLUKU**

 **o davanju suglasnosti Industrijskoj strojarskoj školi za nabavu računalne opreme i projektora**

 **I.**

Ovom Odlukom daje se suglasnost Industrijskoj strojarskoj školi (u daljem tekstu: Škola) za nabavu računalne opreme i projektora u iznosu od 42.486,25 kn.

 **II.**

Odobrena sredstava iz točke I. ove Odluke čine doznačena sredstva Školi od strane Ministarstva znanosti i obrazovanja od 38.700,00 kn za nabavu nastavnih sredstava i opreme za provedbu kurikuluma, a preostali iznos od 3.786,25 kn će se financirati iz vlastitih prihoda Škole.

 **III.**

Ova Odluka stupa na snagu s danom donošenja.

( donesena odluka će se izraditi kao pojedinačan akt i priložiti zapisniku).

**AD.4.**

Ivica Štefanac : Ravnatelj nam se obratio zahtjev kojim traži prethodnu suglasnost Školskog odbora za sklapanje ugovora o radu na određeno nepuno radno vrijeme sa nastavnicom povijesti Vericom Josipović. Imenovana će mijenjati kolegu Zvonimira Obradovića koji koristi roditeljski dopust.

Nenad Pavlinić: Nastavnica Josipović u našoj školi dopunjava satnicu, a radi na pola radnog vremena u osnovnoj školi, te nismo u obvezi objavljivati natječaj.

Ivica Štefanac: Stavljam na glasovanje prethodnu suglasnost za zasnivanje radnog odnosa na određeno nepuno radno vrijeme sa nastavnicom povijesti Vericom Josipović, konstatiram da je suglasnost jednoglasno dana.

 **AD.5.**

 Nenad Pavlinić: Izvijestio bih vas da je naša zaposlenica sa učenicima osvojila treće mjesto na smotri inovatora, te će joj temeljem Odluke o nagrađivanju mentora biti dodijeljena nagrada. Prošli tjedan smo dobili od Ministarstva suglasnost za zapošljavanje pripravnika i objavljen je natječaj za stručnog suradnika –socijalnog radnika. Natječaj traje do 22. 5. 2019. Imamo pedagoga i psihologa, a socijalni radnik nam je potreban upravo zbog stalnih promjena socijalnih prilika, te kako bi pomogao učenicima, roditeljima i nastavnicima.

Ivica Štefanac: Da li se slažete da slijedeću sjednicu zakažemo za ponedjeljak 27.5. 2019. u 9,00 sati? Konstatiram da su članovi Školskog odbora jednoglasno prihvatili prijedlog za održavanje naredne sjednice.

 Sjednica završena u 9,45 sati

Zapisnik vodila Predsjednik Školskog odbora

Vesna Soldo,dipl.iur. Ivica Štefanac, prof.